ચાલુ વર્ષે જાન્યુઆરી મહિનામાં ચંદ્રગ્રહણ થયું હતું, આ ચંદ્રગ્રહણ કર્ક રાશિમાં થયું હતું. ૧૫ ફેબ્રુઆરી ૨૦૧૮એ થયેલ સૂર્યગ્રહણ જે ભારતમાં નહોતું દેખાયું તે કુંભ રાશિમાં થયું હતું. ચાલુ માસે સૂર્ય અને ચંદ્ર બંનેના ગ્રહણ થશે. સૂર્યગ્રહણ ૧૩ જુલાઈ ૨૦૧૮એ થશે, જે ભારતમાં દેખાશે નહીં, માટે ગ્રહણ પાળવું જરુરી નહીં ગણાય. ૧૩ જુલાઈએ થનાર સૂર્યગ્રહણ મિથુન રાશિમાં થશે. મિથુન રાશિના જાતકો માટે આવનારો સમય શારીરિક બાબતોને ઉજાગર કરશે, શારીરિક સ્વાસ્થ્ય સારું જળવાય તે માટે સચેત રહેવું લાભદાયી રહેશે.